A penar d'a fura resistencia, a ciudat-fortaleza fue conquiesta y destruita dica os alazetz. Decebal, chunto con bells capitans, consiguió fuyir d'a ciudat prebando de continar a resistencia contra os romans en l'interior d'o país. Fue encorrito por a caballería romana y pa no cayer vivo en mans d'o enemigo, Decebal se suicidó, o que ye testimoniato en a estela funeraria trobata en Grammeni y perteneixent a Tiberius Claudius Maximus, o explorador que li levó a Trachán a cabeza y a man dreita de Decebal quan yera acampato en Ranisstorum.